paragraph_text: Na albumu se nalazi deset pjesama, koje variraju od hard rock do pop rock sadržaja. Prvotni naziv albuma je bio "The invisible Man", ali je tri tjedna prije izlaska naziv albuma promijenjen u "The Miracle". Album je dosegao prvo mjesto na top ljestvicama u Ujedinjenom Kraljevstvu, Austriji, Njemačkoj, Nizozemskoj i Švicarskoj, dok je u SAD-u dosegao samo 24. mjesto na top ljestvicama. "The Miracle" je poseban i po tome što se po prvi puta za autora svih pjesama navodi ime sastava "Queen", umjesto dotadašnjih pojedinačnih imena.